open-index/open-wikipedia-markdown huggingface dataset:
2000

**2000** (**MM**) hue un añu bisiestu encetau en Sábau nel calandáriu gregorianu. Hue decrarau:
* *Añu Entrinacional duna Curtura pola Pas*.
* *Añu Mundial de la Matemática*.

## Hechus
* 1 d'eneru - Los marrus catastróficus del Y2K ('Efetu 2000') enos ordinaoris de tol mundu pa esta fecha nu se manifiestan, ebiu en gran miia al gran eshuerçu de cordinación entrinacional que duranti várius añus s'encargó de cámbeal la caucá infraestrutura enhormática.
* 23 de hebreru - El presienti de Mozambiqui hazi un llamamientu urgenti p'ayual alos mas de 800.000 afetaus polas recientis inundacionis.
* 26 de mayu - La Cámara Baxa del Parlamentu rusu apreva l'amnistia pa mas de 100.000 presus.
* 9 de noviembri - España afecha l'arrayu alas resis reproutoras proceentis de Francia i Irlanda pol *mal delas vacas locas*.
2001

**2001** (**MMI**) hue un añu normal encetau en lunis nel calandáriu gregorianu. Hue decrarau:
* *Añu Entrinacional de los voluntárius*.
* *Añu Entrinacional de la caraba entri ceviliçacionis*.

## Hechus
* 15 d'Eneru - Naci la velsión ingresa de Wikipedia.
* 1 e Marçu - Los talibanis destruyin las estatuas milenárias de Buda en Afganistán.
* 16 de Húniu - Se vuelvi a abril la Torri e Pisa endispués de dies añus de labutu.
* 11 e Setiembri - Atentaus simultáneus contra las Torris Hemelas en Nueva York i el Pentágonu en Washington DC. Realiçaus aparentementi pol estremistas islámicos pretenecientis a la redi Al Qaeda, que'l su lidel Osama bin Laden, se atribuyó l'autoria los ataquis.
* 7 d'Otubri - Enceta la envasión d'Afganistán pol parti d'Estaus Uníus i los sus aliaus.
* 11 e Diciembri - China entra oficialmenti ena OMC.
2004

**2004** (**MMIV**) hue un añu bisiestu encetau en huevis nel calandáriu gregorianu. 

* 2004 hue el *Añu Entrinacional del Arrós* pol Consehu Económicu i Social de Nacionis Unias.

## Hechus
* 11 marçu - 192 presonas espenan nun atentau ena estación d'Atocha en Mairil.
* 14 marçu - El socialista José Luis Rodríguez Zapatero gana las elecionis heneralis en España.
* 1 agostu - Un huegu nun supermercau d'Asunción (Urugauay) prevoca 464 fenecius.
* 15 agostu - Un referendum reafirma a Hugo Chávez cumu Presienti la Repúbrica en Veneçuela.
* 16 agostu - Leonel Fernández Reyna se convierti pol segundera vezi en Presienti la Repúbrica Dominicana.
* 1 setiembri - Un secuestru masivu nuna escuela e Beslán (Osetia el Norti) acabiha con mas de 3000 muertus.
* 8 diziembri - Se cria la Comuniá Suramericana de Nacionis ena ciá e Cuscu (Perú).
* 26 diziembri - Un terremotu e 9 graus ena escala de Richter prevoca mas de 200 000 muertus en Indonésia.
2005

**2005** (**MMV**) hue un añu normal encetau en sábau nel calandáriu gregorianu.

* 2005 hue el *Añu Entrinacional del Micrucréitu* pol Consehu Económicu i Social de Nacionis Unias.
* El *Añu mundial de la física* pola UNESCO i las Nacionis Unias.
* El *Añu mundial de la Eucaristia* decretau pol Huan Pabru II.
* El *Añu el gallu*, sigún el oróscopu chinu.

## Hechus
* 14 d'Eneru - La sonda uropea chega a Titán, la mayol luna e Satulnu .
* 18 d'Eneru - Presentaeru en Blagnac, cerca de Toulouse, del Airbus A380, el mayol avión cevil construiu hata el momentu.
* 20 d'Eneru - George W. Bush enceta el segunderu mandatu cumu Presienti los Estaus Uñíus.
* 23 d'Eneru - Victor Yuxchenco se convierti oficialmenti en Presienti la Repúbrica d'Ucránia.
* 30 d'Eneru - Primeras elecionis democráticas en Iraq aluspués la caia el réhimin de Saddam Hussein.
* 8 e Hebreru - Israel i l'Autoriá palestina alcuerdan un artu el huegu.
* 19 d'Abril - El teólogu alemán Joseph Ratzinger es lihiu Papa, con el nombri de Beneditu XVI.
* 20 d'Abril - Alfredo Palacio asumi la presiéncia d'Ecuaol.
* 30 e Húniu - El palramentu español legaliza el matrimóniu omosesual.
* 7 de Húliu - Espenan 56 presonas nuna séri d'atentaus en Londris.
* 15 d'Agostu - Con el desmantelamientu de las colónias hudias ena raya e Gaça prencipia el pran d'arretirá de los territórius ocupaus pol Israel.
* 22 d'Otubri - Alreol de 10 000 presonas se manifiestan en Carcasona en defensa la luenga ocitana.
* 23 d'Otubri - Lech Kaczyński gana las elecionis presiencialis en Polónia.
* 20 e Noviembri - Angela Merkel ocupa el cargu e cancillera nel Bundestag.
2006

**2006** (**MMVI**) hue un añu normal encetau en Domingu nel calandáriu gregorianu. Á siu anombrau:
* El *Añu Entrinacional los [[Desieltu|desieltus]] i el deseltificaeru*, pola Asamblea Heneral de las Nacionis Unias.
* El *Añu el Perru*, sigún el calandáriu chinu.
* El *Añu el Mozart*, conmemorandu el 250 aniversáriu e la nacéncia el compositol austríacu Wolfgang Amadeus Mozart.
* El *Añu d'Oruro*, conmemorandu el 400 aniversáriu la hundación desta ciá boliviana, hundá con el nombri e "Villa de San Felipe de Austria".
* El *Añu e Tesla*, celebrandu el 150 aniversáriu e la nacéncia el mundialmenti conociu inventol, físicu i engenieru elétricu croata, Nikola Tesla.
* El *Añu el Rembrandt*, celebrandu el aniversáriu 400 de la nacéncia (enos Paisis Bahus) de Rembrandt Harmenszoon van Rijn, el mayol pintol del sigru XVII.
* En Méhicu se celebra el bicentenáriu de la nacéncia el patriota mehicanu Benito Juárez.
* El *Añu Entrinacional d'Asperger*, marcandu el 100 aniversáriu de la nacéncia el Dr. Hans Asperger, descubriol del síndrumi d'Asperger.
* En Arhentina hue decrarau *Añu d'Omenahi al dotol Ramón Carrillo*, marcandu el 100 aniversáriu de la nacéncia el primel ministru e Salús Púbrica e la Nación.
* En Cuba el añu hue decrarau cumu *Añu e la Revolución Enelhética*.
* En España:
** Se conmemora el 75.º aniversáriu de la istauración de la Segundera Repúbrica Española.
** Se conmemora el 70 aniversáriu el gorpi d'estau melital i encetu la Guerra Cevil.
** Se conmemora el 50 aniversáriu de la chegá de la telivisión cola nacéncia de la cadena Televisión Española (TVE).

## Hechus

* 1 d'Eneru - Quea atarugau humal en lugaris púbricus en España.
* 15 d'Eneru - Michelle Bachelet gana las elecionis en Chili, convirtiéndusi ena primel muhel que ocupa el cargu de Presienta la Repúbrica.
* 19 d'Eneru - La NASA hundea la sonda espacial New Horizons, cola misión d'escrucal Plutón.
* 22 d'Eneru
** Evo Morales toma la presiéncia e Bolívia.
** Aníbal Cavaco Silva es lihiu Presienti la Repúbrica en Purtugal.
* 29 d'Eneru - Tarja Halonen gana las elecionis en Finlándia.
* 31 d'Eneru - El pubricaeru d'unas caricaturas al tentu el profeta Mahoma nel diáriu danés *Jyllands-Posten* prevoca reacionis violentas d'estremistas musulmanis.
* 25 de Hebreru - Espenan 65 minerus nuna mina e carbón en Coahuila (Méhicu).
* 22 de Marçu - La olganiçación terrorista ETA anúncia un artu el huegu remanenti.
* 10 d'Abril - Romano Prodi, lídel de la gocha, gana las elecionis en Itália.
* 21 de Mayu - El 55,4 % de los votantis nel referendum se prenúncia pola endependéncia e Montinegru.
* 19 e Setiembri - Gorpi d'Estau en Tailándia.

## Referéncias
2007

**2007** (**MMVII**) hue un añu normal encetau en lunis sigún el calandáriu gregorianu, i á siu anombrau cumu:
* El *Añu el guarru*, sigún el calandáriu chinu.
* El *Añu Entrinacional la Heliufísica*, nun ententu d'ahondal i divulgal lo relacionau cola heliufísica que gobielna el Sol, la Tierra i la heliusfera.
* El añu la luenga rusa.

## Hechus
* El Gaélicu se convierti en luenga oficial de labutu la Uñón Uropea.
* Eslovénia adota el euru cumu la su monea oficial, ehandu e gastal el Tolar.
* Ampriación de la Uñón Uropea cola entrá e Bulgária i Rumania.
.com

**.com** (el ingrés **''com**mercial*, comercial) es un domiñu d'internet henéricu que horma parti el sistema e domiñus d'internet. El domiñu .com es unu los domiñus orihinalis d'internet, hue estableciu en Eneru e 1985 i ogañu es llevau pola compañia VeriSign.

El términu *'puntucom** u **puntu com''' á pasau a desinal henéricamenti nel luengahi coloquial i e negocius a las compañias que heneran la mayol parti la su ativiá económica dendi internet.

Los domiñus .com huerun creaus pa usu comercial, sin embargu, ogañu nu desistin restricionis particularis pal rustrihu e nuevas direcionis. Enus añus 1990, .com se convirtió nel domiñu mas frecuentementi gastau pa páhinas web, especialmenti las de usu comercial. La introución el domiñu henéricu .biz, restrinhiu a negócius, nu á tiniu mayol impatu ena populariá e .com.

Si bien cualisquiel compañia nel mundu puei rustril un domiñu .com, una tupa paisis tienin domiñus de segunderu nivel con propósitu similal. Los nombris desus domiñus llevan nombris de la horma .com.xx ondi xx es el nombri el correspondienti pais. Angunus sabulugaris son Austrália (.com.au), Reinu Uñiu (.co.uk), Méhicu (.com.mx), Nueva Zelanda (.co.nz), China (.com.cn), Hapón (.co.jp), España (.com.es), Veneçuela (.com.ve), Perú (.com.pe), Arhentina (.com.ar), Colómbia (.com.co) i Guatemala (.com.gt).
Portá antigua

**[[Bienviniu|Bienvenía]]
 **Güiquipedia**
 **Ayúa**
 **Zona prevas**
 ****
 **El conceju**
 **La troji**
 **Embassy**
 ***[[Güiquipeya:Help for non-Extremaduran speakers|Help for non-Extremaduran speakers Ayuda para quienes no hablan estremeñu]]*'''


{| style="border-spacing:8px;margin:0px -8px"
|class="MainPageBG" style="width: 50%; border: 1px solid #006600; background-color: #F5FBEF; vertical-align: top; -moz-border-radius:10px; font-size:90% " |
55 Cancri

**55 Cancri** (abreviamenti 55 Cnc ; denominación e Bayer rho;1 Cancri A , Rho-1 Cancri ) es una estrella cercana e magnitú 6 ena costelación e Cancer. L'estrella es un sistema binário. El componenti primariu es, como el muestru Sol, una enana amarilla, inque levementi más liheru i luminosu. La distancia al sistema es 41 añus lus. El componenti más luminosu es visibli a simpli vista o con prismáticus enus cielos mui escurus. El secundario, 55 Cancri B ', es una estrella demagnitú 13 débil enana colorá, e clasificación espectral M4 V . Hira alreol 'el componenti más luminosu a una distáncia e ~1065 UA, i nuna revolución orbital que dura polo menos decenas e milis e añus .

S'an descubiertu cuatru pranetas extrasolaris alreol e 55 Cancri, siendu el sistema pranetario extrasolar conociu más numerosu a ogañoti. Éste es el primeru i asta agora únicu sistema pranetariu conociu con cuatro pranetas. Los sus pranetas orbitan con períous e 3, 15, 44 i 4.520 dias. El más pequeñu es el praneta qu'orbita la estrella en sólo tres días, es del mismo tamañu que Neptunu, siendu unu delos pranetas extrasolares más pequeñus asta agora descubiertus.
ADIF

**ADIF** es l'acrónimu dela compañía "Administrador de Infraestructuras Ferroviarias" (*Almenistraol d'Infraestruturas Ferroviarias*).
La compañia hue nacía comu impresa estatal por mé dela Lei del Setol Ferroviariu, rogá n'España nel añu 2004 pa hondeal col monopoliu qu'ata entoci tenía RENFE por mé del entramientu de más impresas ena gestión delas infraestruturas ferroviarias i del huncionamientu delos trenis.

El 1 de jeneru del 2005 s'acabó'l monopoliu esti i RENFE se partió en dos impresas destintas: 

* **Renfe Operadora**: s'encarga del trasporti de mercancías i viajantis, en compitiendu con otras impresas.
* **ADIF** (Administrador de Infraestructuras Ferroviarias): gestiona vías, estacionis, comunicacionis, etc. i a trocu dellu dessigi una cierta cantidá de perras alas impresas que usan las sus redis, mesmamenti Renfe Operadora.A partil del 1 de jeneru del 2014, el Real Decretu 15/2013​ ​devidi ADIF en dos sociedadis:

* **ADIF**, encargá dela gestión dela redi tradicional.
* **ADIF-Alta Velocidad**, encargá dela costrución i del mantenimientu delas liñas d'alta velocidá i que erea tola deuda del'antiga ADIF.

## Gerencias operativas

ADIF controla'l tránsitu ferroviariu n'España por mé de de seis gerencias operativas. S'encuentran en:
* León - Control de la zona de nor-ponienti.
* Miranda d'Ebru - Control de la zona norti.
* Barcelona - Control de la zona de nor-salienti.
* Madril - Control de la zona centru.
* Valencia - Control de la zona de salienti.
* Sevilla - Control de la zona sul.

## Ativiais d'ADIF

Tres son las prencipalis ativiais d'ADIF:

* Costrución pol encargu el Ministériu e Fomentu Español de nuevas línias ferroviárias, entri ellas las nuevas línias d'Arta Velociá.
* Mantenimientu e las infraestruturas necezárias pala operación ferroviária.
* Atribución de capaciais de la línias de la redi i hestión de la circulación en rehimin de seguráncia pala operación ferroviária.

El atual i únicu presienti hata el momentu d'ADIF es D. Antonio Gonzalez Marín.

Ogañu s'á criau un enti hestol qu'está colabutandu con el ministériu e fomentu. El su nombri es CECOF, Centro Coordinador de la Operación Ferroviaria Barcelona 2007, el cual s'está encargandu e:

* Acabihal las obras del AVE en Barcelona.
* Monopoliçal los enhormaoris pa una mayol atención al usuáriu.
* Ponel fecha al final de las obras.

CECOF á siu criá pol Victor Morlán, Secretáriu d'Infraestruturas del Ministériu e Fomentu resienti en Madril, qu'está temporalmenti en Barcelona.

La direción de CECOF esta hormá pol presienti d'ADIF Antonio Gonzalez, El Presienti e RENFE Operadora, Jose Salgueiro, asín cumu el Hefi e Vias i Obras (Mantenimientu d'Infraestruturas), el Arquitetu el proyeutu, i los hefis la impresa costrutora.

## Atihus

* Páhina oficial d'ADIF
* Líneas - La rivista d'ADIF
* Nueva Web Alta Velocidad Adif - RENFE Operadora
Abejar

**Abejar** es un monicípiu assitiau ena província de Sória, en Castilla i Lión, España. Tiin 406 abitantis nun ária de 23,17 km² i una densiá de puebración de 17,22 ab./km².

## Referencias
Abessivu

En luengüística, **abessivu** es el nombri dun casu gramatical qu'endica la haltina u asséncia el sustantivu al qu'enfruyi. En estremeñu, correspondi cola hunción espressá pola preposición *sin* u pol sabulugal con el prefiju *des-* (sin malícia, desmaliciau) 

El nombri *abessivu* vien del latín *abesse* "estal folasteru," i es especialmenti gastau enas luengas urálicas.

Nel finlandés, el casu abessivu se presenta colos sufijus *-tta* i *-ttä* hormi la almonia vocálica. Pol sabulugal:

:*raha* "dineru"
:*rahatta* "sin dineru"

El estóniu tamién gasta el abessivu con el sufiju *-ta* tantu con singulal comu con prural:
:*autota* "sin cochi"
Ablativu

En lingüística, el **casu ablativu**, endica las cercustáncias de lugal, tiempu, mó, concausa, agenti..., espresás  por mé las preposicionis *en*, *por*, *con*, *sin*,... Poe exemplu: *nel hardín ain froris*, i tal i mas. El ablativu alcibi el nombri de *complementu cercustancial*.

El ablativu se gasta en luengas cumu el latín u el sáscritu. El ablativu latinu combina el ablativu induropeu (qu'endica «endi», proceéncia), el casu estrumental (qu'endica «pol» en costrucionis pasivas u «con») i el casu locativu (qu'endica "en"). Arrancandu el senificau orihinal destus chascus, angunus algotrus se huerun esarrollandu, pol sabulugal el ablativu e concausa (qu'endica el «concausante»), el ablativu e tiempu (qu'endica el «inti», ahorrau del locativu) i el ablativu assolutu.

El su nombri ahorra el latín *ablatiuus*, endi el supinu *ablatum*, del verbu *auferre*, arramplal, solimpial.

**Exemplus**:
*Latín: rosa, rosa.
*Nominativu: rosa (la rosa).
*Ablativu sing: rosa (pol, con... la rosa).
*Ablativu prural: rosis (pol, con... las rosas).

En latín, el ablativu adotó las huncionis que gastaban los antíguus casus estrumental i locativu. La costrución latina en ablativu asolutu es una volución destus usius del ablativu.

En finlandés (*suomi*), el casu ablativu es el sestu casu locativu. El su senificau básicu «espresal el lugal (abiertu) endi ondi acaeci un despraçamientu».

Pol sabulugal: en finlandés, el sufihu *-lta/-ltä*: *piha* senifica «hardín» -> *pihalta* «endi el hardín».

Los otrus casus locativus en finlandés son:

*Casu elativu («huera»).
*Casu inesivu («endrentu» endicandu localización).
*Casu ilativu («endrentu» endicandu movieru).
*Casu adesivu («encima» endicandu localización).
*Casu alativu («pa poncima» endicandu movieru).
Abril

**Abril** [aˈbɾɪl] (del latín *Aprilem* [aˈpriːlɛm] "(mes) Abril") es el quartu mes el añu nel calandáriu gregorianu i está holmau pol trenta dias. Los antíguus romanus le llamaban *Aprilis* (en latín).

Tamien se gasta la parabra "Abril" comu nombri pressona (la parabra latina, ya que notras palras cambea el su senificau).
Acetre

**Acetre** es un grupu oliventinu de música tradicional, unu de los mas camperus del panorama musical estremeñu d'ogañu.

## Estoria
Se hormó en el añu 1976 ena localidá pacensi d'Olivença, puntu d’encuentru entre la cultura lusa i la estremeña. Uniendu en baxu dun mesmu proyetu perantonis, arvolás, pindongus con *verdegaios*, *fados* o *corridinhos*, los oliventinus se convirtierun en el nuevu puntu referencia la música tradicional en Estremaúra. S’estrenarun en el mundu discográficu nuevi añus dispués de la su formación, en 1985, con el discu *Extremadura en la frontera*.

Acetre tien bandeau los prencipalis encuentrus música tradicional el mundu i participau en varius pogramas radiofónicus i televisivus. Amás apreparó bandas sonoras comu pa la penicla animación *La leyenda del unicornio* o el cortometragi *Cualquier tiempo pasado…*.

## Premius
* *Premio Nacional de Interpretación* nel X Festival nacional de música Folk de Tarifa (1986).
* *Premio Nacional de Investigación* nel XI Festival nacional de música Folk de Tarifa (1987)
* *Mejor grupo de Folk nacional*. Radio Nacional de España (2003)-
* *Premio Extremadura a la creación artística* (compartiu). (2000).
* Prémiu *Extremeños de HOY* (2002).

## Discografía
* *Extremadura en la frontera* (1985)
* *Ramapalla* (1987).
* *Acetre* (1989).
* *De maltesería* (1994).
* *Canto de gamusinos* (1999).
* *Barrunto* (2003)
* *Dehesario* (2007).
* *Arquitecturas rayanas* (2011).

## Atijus
* Página oficial d'Acetre.
* Espáciu en Myspace.
* Acetre en ''Gente Joven'' (TVE, 1986).
Aceúchi

El **aceúchi** o **aceucheñu** es un dialetu del estremeñu gastau nel nor-ponienti e Caçris, ena puebración d'Aceúchi. Es palrá por 967 (abitantis d'Aceúchi sigún el censu e 1999).

Se presuponi qu'una gran parti la puebración estática palra la lengua, amás d'unas mil pressonas que horman parti dela puebración movil (prencipalmenti vraniega) u resienti huera d'Aceúchi.

Angunus lengüístas crein qu'esta lengua tieni pressonaliá propia definia pa dali el rangu e dialetu, ya que gasta un sistema fonéticu i sintáticu propius.

## Crassificación

Induropeu > Itálicu > Grupu Romanci > Romanci > Luengas Romancis Ítalu-Ocientalis > Grupu Ítalu-Ociental - Sugrupu Ociental > Grupu Galu-Ibéricu > Grupu Iberu-Romanci > Grupu Iberu-Ociental > Sugrupu Astur-Lionés > Artu Estremeñu

## Atijus p'ahuera
*Luenga aceúchi
Ación de los cérculus hielu-deshielu nel ormigón

La **ación de los cículus hielu-deshielu** se da enus chascus en que los hundigahus el ormigón están hemplaus d'áugua, es izil, se da en superficis orizontalis, cuandu s'alternan helás i lluvias.

Esta ación nu se da nesezariamenti a 0ºC, puestu qu'el áugua contieni salis, que hazin qu'el puntu e conhelación seya menol.

## Prohessu

El áugua, al llovel, penetra enos hundigahus el ormigón, hata que rebimba. El áugua assitiá nun hundigahu s'alcuentra bahu presión (que sedrá mas arta cuantu menol seya el diámetru el hundigahu).

El áugua supificial se helará enantis qu'el áugua assitiá nel enteriol el hundigahu, peru nu sedrá hata que se hieli esti úrtimu áugua hata cuandu se proucirán tensionis nel ormigón.

### Tensionis ebias a la presión osmótica

Las salis continias nel áugua assitiá ena superfici pasan al áugua el hondu el hundigahu al prencipial a helalsi la parti esteriol, estu prevoca un aumentu la presión, dandu lugal a que se disuelva parti el hielu. Estu puei chegal a partil la pasta e cementu.

### Depracau

Pa quital una capa e hielu e horma lihera se puei gastal sal, peru es mestel calol pa qu'el hielu se rediti. Esti calol lo laira el áugua nu helá nel enteriol los hundigahus, haziendu qu'esta se hieli, i prevocandu tensionis emportantis, que puein chegal a estrumpil pracas enteras (d'aí el su nombri)

## Miias a tomal

Las miias a tomal pa qu'un ormigón seya durabri anti las helás son:

*Proyeutal la obra haziendu que nu aiga superficis orizontalis, esquinas...
*Gastal cementus adecuaus.
*Usal árius compatus, i cola mesma naturaleça.
*Hazel las relacionis d'áugua-cementu lo mas bahas posibris.
*Añiil ahentis airiantis.
*Cural bien el ormigón, pa que tenga pocus hundigahus.
Adradas

**Adradas** es un monicípiu assitiau ena província e Sória, en Castilla i Lión, España. Tini 79 abitantis nun ária e 67,47 qm² i una densiá e puebración de 1,17 ab./qm².

## Referencias
Afluenti

En idrolohia, un **afluenti** es un cursu d'áugua, tamién llamau tributáriu, que nu desemboca ena mari, sinu n'otru riu mas emportanti con el cual se uñi nun lugal llamau confluéncia.

En prencípiu, de los dos rius que se uñin, es consierau cumu afluenti el de menol emportancia (pol el su caudal, el su longol, u la superfici e la su cuenca). Dessistin, sin embargu, una tupa d'ececionis: riu Misisipi, cuyu afluenti (riu Misuri) es, áuguas arriba la confluencia, 600 qm mayol i tiini una cuenca tres vezis mas estensa, pol ponel un clusu.

Amas, los chascus de Miñu i Narcea, mas pequeñus i menus caudalosus que Sil i Nalón respetivamenti. I ena confluencia e Orinocu con Guaviare, esti úrtimu es mayol (casi 1600 qm) qu´el propiu Orinocu (940 qm hata izia confluencia), inque nu es mas caudalosu.

## Tamién guipal

* Riu
* Delta
Alanhi

**Alanhi** es un puebru estremeñu el partiu hudicial de Méria, ena província de Badahó. El hentilíciu los sus abitantis es alanhinus/alanheñus.

## Asiahamientu

Alanhi s'alcuentra assitiau  ena parti central d'Estremaura, a una artitú e 323 m. La superfici el su términu municipal es de 160,3 km².
El puebru s'alcuentra unta un embalsi i un castillu, fruhiendu dambus dos el mesmu nombri el puebru.

## Termas

La termas romanas son el mayol reclamu turísticu d'Alanhi. Con rehormas nel sigru XVIII i XIX, oi s'alcuentran en esplotación, integrás nun balneariu d'áuguas meicinalis, cuyu artu calteniu en radón prouci mehorías enas afecionis de tipu nerviosu, artrosis, reumatismu i el aparatu respiratoriu.

## Castillu d'Alanhi

El castillu que domina la comarca e riu Matachel está assitiau nel lombu La Culebra. Hue costruiu polos musulmanis nel sigru IX. Al conquistal Alanhi, el rei Fernando III donó el castillu a la Ordin de Santiagu en 1243, i nel sigru XVI hue abaldonau. Entovia ogañu la torri el omenahi, eificá en mampostería i ladrillu, se puei vel endi una tupa quilómetrus i recuerda la su emportancia melital ena epoca bahumeyeval.
Sigún cuenta la leyenda, endi el castillu partia un tunil suterráneu cuya salia s'alcuentraba nel teatru romanu e Méria, i se gastaba p'ahuyil el enemigu cuandu el castillu era asediau.

## Correol d'imahin

Image:Castillu d'Alanhi.JPG|Castillu d'Alanhi
Image:Termas d'Alanhi.JPG|Termas d'Alanhi
Image:Embalsi d'Alanhi.JPG|Orihoscu nel embalsi



## Tamién guipal
* Embalsi d'Alanhi

## Atihus
*Páhina oficial
*Páhina la Diputación
*Estau el Embalsi d'Alanhi
*Castillu d'Alanhi
Albert Einstein

**Albert Einstein** (14 de marçu de 1879 - 18 d'abril de 1955) hue un físicu i centíficu alemán d'origin judíu. Endespués se nacionalizó suiçu, austriacu i estaunidensi. En 1921, acibió el Premiu Nobel en física.

Einstein es famosu polas sus teorías al tentu dela lus, materia, gravedá, espaciu i tiempu, las cualis huerun una revolución pala física, conocías comu la teoría dela relatividá especial i la teoría dela Relatividá General. La su ecuación más famosa es E=mc^2, pola que l'energía i la massa son equivalentis i que la cantiá d'energía nuna massa determiná es la mesma que la cantiá de massa multiplicá pola velocidá dela lus al quairau.

## Biografía

Einstein tuvu nacencia  n'Ulm, Württemberg, Alemaña, endretu duna familia judía. Albert hizu estuyus primarius nun colegiu católicu. No tuvu buenas esperencias ena escuela secundaria; peru prontu estuvu interessau en cencia i matemáticas. 

Estuyó ena Escuela Politécnica Federal de Zurich, en Suiça. Alú de gradual-si, consiguió un trebaju nuna oficina de patentis. En trebajandu allí, laboró la su teoría dela relatividá espacial, que presentó en 1905. Hue prehessol en física ena Nuversidá de Berna i endespués ena Nuversidá Alemana de Praga.

Justu enantis del escomiençu dela Primel Guerra Mundial, golvió pa Alemaña, asentandu-si en Berlín, ondi dirigió la seción de física nel Estitutu Kaiser Wilhelm de Física. Ala llegada al poel delos nazis d'Adolf Hitler, contrarius alas sus teorías, que consideravan un peligru pal país, i huertementi antisemitas, Einstein tuvu qu'avandonal el país i aballó palos Estaus Uníus. En 1940 se golvió cidadanu estaunidensi.

Duranti la Segunda Guerra Mundial, Einstein hue unu delos centíficus que consejarun al presidenti delos EEUU. Franklin D. Roosevelt que los Estaus Uníus deberían crial una bomba atómica enantis qu'el goviernu nazi lo hiziera primeru.

En 1952, el goviernu israelí piió a Einstein que huera el segundu Presidenti d'Israel, peru esti se negó.

Einstein murió el 18 d'abril de 1955, malatu del coraçón.

## Atijus p'ahuera
Alcaçaba

Una **alcaçaba** (del árabi *qasaba*, قصبة, 'ciaela') es un recintu hortificau endrentu duna puebración amurallá, cuya hunción prencipal era selvil de defensa melital, amás de resiéncia las autoriais cevilis i eclesiásticas la puebración.

La deferéncia entri Alcáçal i Alcaçaba nu está mu crara, dambus los dos eificius son recintus defensivus.

Nel sul d'España, que recibió la enfruéncia árabi entri los sigrus VIII i XV, dessistin alcaçabas en Almeria, Antequera, Baahó (La mas grandi d'Uropa), Graná, Guadís, Málaga i Méria.

## Atihus

*Alcaçaba la Alhambra e Graná
*Alcaçaba e la Alhambra en Graná
*Alcaçaba e Málaga
Agostu

**Agostu** [aˈɣɔ<sup>h</sup>t<sup>h</sup>u], **abostu** u **aostu** [ɑˈɔ<sup>h</sup>t<sup>h</sup>u] (del latín Augustum [ɑuˈguːstʊm] "(mes) Agustu") es el otavu mes el añu nel calandáriu gregorianu i está hormau pol trentiún dias. Se le nombró asina en onol al emperaol romanu Otáviu Agustu (*Augustus Octavius*).

Nel antíguu calandáriu romanu, el añu prencipiaba en Marçu i el sestu mes se llamaba *Sextilis* pero nel añu 24 ed. C., Agustu deciyó dali el su nombri i, dende altonci, *Sextilis* passó a llamalsi *Augustus*. Otáviu Agustu imitaba desta holma al feneciu Júliu Cesa. 

Pero dal el su nombri a *Sextilis* le paició pocu a Otáviu, ya que *Iulius* (en onol a Júliu Cesa) tinia trentiún dias i Augustus, sólu ventinuevi. Pol essa razón, el emperaol cambeó la duración de várius mesis, desquitandu i añiyendu dias, hata logral qu'el "su" mes tuviera trentiún dias. Es pol essu que angañu, dos mil añus dispués, Júliu i Αgostu tienin trentiún dias ca unu. 

Hue ligiu esti mes pa onral al emperaol polque nél venció a Cliopatra i Marcu Antóniu i entró trunfanti en Roma.

Agostu empiença (astronomicamenti) con el sinu de Leu i acaba en Virgu.

En Irlanda, el mes d'agostu se llama *Lúnasa* (el antigu irlandés *Lughnasadh*) i toma el su nombri el dios *Lugh*. El primel lunis agostu es unu los dias festivus nacionalis ena Repúbrica Irlanda.
Ríu Alagón

El riu **Alagón** es el afluenti mas largu el riu Tahu.

***Assitiamientu**: atraviesa las Comuniais autúnomas de Castilla i Lión (nacéncia) i Estremaúra, en España.

***Nacencia**: Frades de la Sierra, (Salamanca) 
***Desembocaúra**: pola derecha de ríu Taju, ala altol del monecipiu d'Alcántara.
***Afluentis**: Xerti, ríu Sangusín, ríu Francia, ríu La Palla, ríu delos Ángelis, ríu Ambrós.
***Puebracionis emportantis que bandea**: Cória, Garcibuei, Ceclavín

## Atijus p'ahuera
Correol d'imahin al tentu el Artu Riu Alagón
Alcaçaba de Badajós

L**'Alcaçaba de Badajós** es un recintu amurallau assitiau nel lombu la Muela, arrodeandu l'antigua Badajós de la epoca musulmana. Tal i cumu se conserva ogañu, hue costruia polos almohadis nel sigru XII, inque tiini el su orihin ena celca que ya nel sigru IX se costruyó al hundal la ciá. Es la mayol alcaçaba d'Uropa.

## Estória

El orihin de l'Alcaçaba s'alcuentra ena hortificación que crió Ibn Marwan nel lombu la Muela al asentalsi en Badajós, nel sigru IX. Se trataba d'una cerca d'argamasa e barru i ladrillu.

Esta obra hue consoliá en 1030 pol Abdallah Ibn el-Aftas (Almanzor I de Badajós)
que la convirtió nuna muralla e piera i cal.

Posteriolmenti, alreol el 1170, hue definitivamenti arrepará, hortalecia i ampriá pol ordin del califa almohadi Abu Yaqub Yusuf. Nesta obra l'Alcaçaba adataria práticamenti el aspetu que presenta uguañoti.

## Torris
***Torri d'Espantaperrus** 
***Torri la Horca**.

***Torri las Sieti Ventanas**.
***Torri las Doncellas**.

Endrentu la hortificación desistin algotras torris:
***Torri e Santa Maria**, ondi s'assitió la Catedral de Badahó al atrás la conquista cristiana.
***Torri el Paláciu Episcopal**.

## Puertas
***Puerta el Capitel**: puerta en recou abierta nel francu ociental de l'alcaçaba, prósima al Arcu el Pesu, entri la Praça Arta i la Praça e San Hosi. Recibi el su nombri dun capitel assitiau sobri el arcu la puerta esteriol.
***Puerta la Coraça** u e la Traición: está assitiá nel setol noroesti l'alcaçaba, prósima a riu Guadiana. Traicionalmenti se la conoci pol sel la puerta ondi el rei purtugués Alfonso Enríquez ententó ahuyil del rei Fernando II de Lión en 1169, aluspués d'entental tomal la ciá, qu'estaba en manus de rehentis musulmanis, feudatárius del rei lionés.
***Puerta e Yelvis** u e Carrus: frenti al conventu las Adoratricis, ena parti ociental l'alcaçaba.
***Puerta el Alpendis**.
***Puerta e Méria**.

## Palácius
***Paláciu los Duquis de Féria**, ondi s'assitia uguañoti el Museu Arqueolóhicu Provincial.

## Tamién guipal
*Alcaçaba
*Badahó

## Atihus
*L'alcaçaba ena páhina el Ayuntamientu e Badahó
*Alcaçaba e Badahó en Castillos.net
Alcubilla de las Peñas

**Alcubilla de las Peñas** es un monicípiu assitiau ena província e Sória, en Castilla i Lión, España. Tien 67 abitantis nun ária e 86,06 qm² i una densiá de puebración de 0,78 ab./qm².
Aldigüela del Xerti

**Aldigüela del Xerti** es un monicípiu assitiau ena provincia de Caçris, en Estremaúra (España). 

## Estensión i puebración
Comprendi un ária e 11,76 qm², con una puebración de 345 abitantis i una densiá e 29,34 ab/qm².

## Arrayu del términu monicipal
Aldigüela de Xerti arraya con:

* Carcabosu al noresti.
* Galisteu al oesti, sul i noroesti.
* Prasencia al esti (cerca de Prauchanu).

## Estoria
Aldigüela de Xerti hue hundá nel sigru XIII comu aldea del Señoriu de Galisteu.

Aldigüela s'endependizó cumu monicipiu en 1837, juntu con el restu delos puebrus del señoriu.

## Elésia Parroquial de San Blas
La Elésia Parroquial de San Blas s'alcuentra assitiá ena Praça Mayol i hue costruia enus sigrus XVII i XVIII. 

La elésia es pequeña i está costruia con aparehu e mampuestu i rehuerçu e canteria. Nel enteriol tieni una sola navi con cubierta a dos áuguas, i cabecera retangulal rematá en cúpula sobri pechinas. El campanáriu está adosau a la cúpula i se devii en dos cuerpus, hechu e silleria el inferiol, i e ladrillu el superiol, tó encalau.

Nel enteriol ai una talla la Vilhin la Chaparrera e los sigrus XV-XVI, i un crucifihu e maera el sigru XVII.

## Fiestas localis
N'Aldigüela de Xerti se celebran las siguientis fiestas:

* San Blas (3 de hebreru)
* San Antón (13 de juñu)

## Atajus
Alexandru'l Grandi

**Alexandru'l Grandi** (20 júliu o 21 júliu, 356 e.C. - 10 de juñu, 323 e.C.) hue un rei macedoniu. Deprendió la huerça las sus abiliais en Atenas duranti la su joventú. Es famosu pola su conocéncia melital. Le petaba derijil un estensu empériu llamau Pérsia. Está considerau unu los mas grandis comandantis melitaris la estória, unta Aníbal Barca, Júliu Cesa, Genghis Khan, Subutai, Napoleón Bonaparte i algotrus. Nel inti la su muerti bia conquistau la huerça d'Orienti Meyu el mundu conociu polos uropeus, lo cual enclui Persia, Egitu i Ásia Menol. Espenó en Babilonia nel 323 e.C. 

## Los erederus
Aluspués la muerti aína d'Alejandru, el brevi empériu qu'él apelló suzalácha-se entri los sus generalis. Velaquí lo cúmu queó el estau alejandrinu:
* Ásia p'Antígonu Monoftalmos.
* Egitu pa Toloméu Sóter.
* Trácia i Ásia Menol pa Lisímacu.
* Babilonia i Síria pa Seléucu.
* Grécia i Macedonia pa Casandru.
Alexander Pushkin

**Alexander Pushkin** (Moscú, 6 juñu de 1799 - †San Petersburgu, 10 Hebreru de 1837).

Pushkin espubricó el su primel puema cola eá de 14 añus i tuvu reconocéncia polos estuyosus literárius de la epoca la su grauación nel Imperial Lyceum en Tsarskoe Selo. Poquinu a poquinu Pushkin se comprometió colas reholmas socialis i se gorvió portavodi e los raicalis literárius; nel esmiençu e los añus 20 se enfrentilo col gobielnu, el cual le envió pal essíliu nel sul de Rúsia. Pol mé la estrita sobrivisión de los censoris del gobielnu i l'imposibiliá de viahal u espubricá-lu, escrebió el su más famosu trebaju, el drama *Boris Godunov*, peru no puu espubricá-lu hata añus endispués. La su novela en velsu, *Eugene Onegin*, hue espubricá en carrahilera endi 1825 a 1832.

Pushkin i la su mujel, Natalya Goncharova, emboaus en 1831, se gorvierun alogu usualis ena socieá de la corti. En 1837, en cayendu en abondas deudas i entri mermuracionis de que la su muhel iba encetau una aventura, Pushkin esafió al supuestu queriu de Natalya, Georges d'Anthès, a un duelu. Pushkin tuvu una hienda mortal i espenó alogu dos días.

Pol mé de las sus ideas políticas liberalis i enfruéncia enas heneracionis de reberdis rusus, Pushkin hue arreprehentau pol Bolshevik cumu opunenti e la bulguesía i un preicesol de la literatura i puesía de la Unión Soviética.

## Obra
L'enfruéncia de Byron es precibía, hormi angunus críticos literárius, ena puesía de Pushkin: *El prisioneru del Cáucasu* (1821), nel que narran las costumbris guerreras de los cilcasianus. *La huenti e Bajchisaráy* (1822) que traúci la amósfera el harén i evocacionis de Crimea, i *Los zíngarus* (1824). Mesmaenti *Gavriliá* (1821), puema brasfemu, que refleha e Voltaire. Endi 1824 a 1826 hue afechau en **Mijáilovskoye**, nuna e las sus propieais, lo que premitioli amenidal el su labutu *Eugenio Oneguin* (1823 – 1830), escrebil la su traheya: *Borís Godunov* (1824 – 1825), i cuaharingal los "cuentus en velsu" irónicus i rialistas.

## Atijus p'ahuera
Almazán

**Almazán** es un monicípiu assitiau ena província de Sória, en Castilla i Lión, España. Tien 5.727 abitantis nun ária de 166,53 qm² i una densiá de puebración de 34,39 ab./qm².
Almendraleju

**Almendraleju** o **Mendraleju** es una ciá assitiá ena província de Badajós, ena comunidá autónoma d'Estremaúra (España). Es la capital dela Tierra de Barrus, i nel añu 2007, la su puebración superaba los 30 000 abitantis, siendu llamá entrinacionalmenti "Ciá dela Cordialidá i Ciá Enternacional del Vinu". 

Es la sé del conceju regulaol dela denominación d'origin Rivera de Guadiana, que inclui un gran territoriu, siendu la única denominación d'origin d'Estremaúra. La genti tamién la conoci cumu "Ciá del Romanticismu" por sel el lugal de nacencia de dos delos prencipalis poetas desti movimientu literariu, José de Espronceda i Carolina Coronado.

## Puebración

Almendraleju cuenta con 33.405 abitantis (sigún el INE), i es por tantu del primel núcleu de puebración dela comarca de Tierra de Barrus, i el sestu d'Estremaúra.

## Economia i situación

La puebración s'alcuentra assitiá nuna las tierras mas fértilis d'Estremaúra i passa por ella la Ruta la Prata, estu á hechu d'Almendraleju una urbi desarrollá, que ofreci una emportanti endustria de tou tipu, amás de una economia basá enos cultivus traicionalis del vinu i el aceiti.

Almendraleju es unu delos puntalis económicus dela comunidá autónoma, i, ala vezi, un exemplu de via rural traicional, peru polo que mas se tien conocencia desta ciá es polas sus bodegas, ya que angunas dellas tienin los mas prestigiosus premius de vinu del mundu.

## Pressonajis ilustris

* José de Espronceda, poeta, préncipi el romanticismu español.
* Carolina Coronado, poetisa.
* Marqués de Monsalud.
* Marqués de la Encomienda.
* Marqués de Los Condes de Oliva.
* Rafael Gordillo, fubolista (1957)

## Huentis


## Atijus
* Ayuntamientu d'Almendralehu
* CB Almendralejo
Almonti

**Almonte** es un riu, afluenti e riu Tahu.

***Asiahamientu**: El su cursu completu discurri pola Comuniá Autúnoma d'Estremaura.

***Nacéncia**: Enas Villuercas, Sierra e Guadalupi (Caçris) 

***Desembocaura**: Pola malhin gocha e riu Tahu, a la artura el términu municipal de Garrovillas.

***Afluentis**: Riu Guadiloba

***Puebracionis qu'atraviesa**: Monroy
Alentisque

**Alentisque** es un monicípiu assitiau ena província e Sória, en Castilla i Lión, España. Tini 38 abitantis nun ária e 34,97 qm² i una densiá e puebración de 1,23 ab./qm².
Alqueria

**Alqueria** Parabra d'orihin árabi *Al-qaríyya*, qui senifica "El puebrau chiquininu". Proceenti el Al-Andaluh, eh una casa labol tantu agrícola cumu ganaerah, estandu avezis holmáh pun haci destah costrucionih, asiaháh lehuh duna puebración. Tiin ciertu pahiu a la villa romana.

Endigual qu'otras villas ruralis, huerun criás en tiempuh e pah social, ia que nu tinian difensah própiah (nolmalmenti), i angunas án llegau ahta loh muestruh diah (en Estremaura he puein alcuentral sobritó en zonah montañosah, cumu pol ehempru, en Lah Hurdis).

Lah alqueriah qu'entavia dessistin án sobriviviu a destintah epucah e despuebración i abaldonu rural. Angunah chambarun lah suh ativiaih, cumu molinuh u tallerih, i angañu, gráciah al turismu rural, muchah s'están adatandu al ramu la osteleria cumu alohamientuh u restauración, otrah cumu centruh curturalih u museuh.
Aluminossis

Se llama **aluminossis** a una patulohia el ormigón que se dió especialmenti enas viguetas los horhaus los eificius, pola cual el ormigón usau perdi las sus propieais, haziendusi menus resistenti i mas porosu, poniendu desta horma en peligru la estabiliá el eificiu.

Esta patulohia s'ebi al cementu aluminosu (CAC-R) gastau ena fabricación dangunas viguetas, ya que fraguaba e horma mas lihera que los cementus traicionalis, reuciendu el tiempu d'almacenahi en fábrica. Esti cementu lleva una arta concentración d'alúmina, lo que le prevoca cámbeus químicus anti determinaus ahentis, alterandu las sus propieais. A artas temperaturas i umeais bahas, la estrutura desti cementu pasa d'esagonal a cúbica, haziendu qu'el cementu tenga menol volumin, i pol tantu, mas porus, polo que perdi resisténcia mecánica.

Los ahentis qu'atuan son amosféricus, de mó qu'el pobrema se dió enos eificius de ciertas localiais enos qu'estaba presenti nel airi, cumu los de clima marítimu u aquellus continentalis con endustrias qu'emitin gasis que los contienin. Enos demas lugaris la vigueta hunciona prefetamenti.

## Chascus en España

En España se gastó esti cementu entri 1950 i 1970, en plenu auhi la costrución. El chascu mas famosu d'aluminossis en España hue nel Estayu Vicente Calderón. Pol su asiahamientu, próssimu a riu Mançanaris (umentu d'umeá) i otrus ahentis químicus (tráficu la M30). En lugal de sel derruiu, cumu miia e seguráncia, hue restaurá la su estrutura. Pol otra parti, una tupa eificius en Cataluña en cuya costrución se gastó cementu Molins (Barcelona) tuvun que sel derribaus pol prevención.
América

**América** es un continenti (hormi l'opinión ispana) o dos. Los anglo-saxonis destinguin América del Norti i América del Sul, desseparaus pol entalli de Panamá.

Encruyi la massa de tierra assitiá entri'l Océanu Pacíficu i el Alánticu, encruyendu las islas del Caribi i Groenlandia. Enos paísis de luenga ingresa se le llama **Las Américas** o l**'Emisferiu Ocidental**. Duranti la epoca colonial tenía'l nombri del **Nuevu Mundu** o **Las Índias**.

Pol razonis estóricas i colturalis dessisti América Latina, hormá por aquellus paísis colonizaus por España i Portugal.
América Latina

**América Latina** o **Latinuamérica** es una entiá territorial i sociucultural conhormá puna balburda de paisis d'América que huerun coloñas depatrás de paisis uropeus andi se palravan luengas romancis: España, Portugal i Fráncia. El gentilíciu que normalmenti se gasta es *latinuamericanu*.

Esti términu se sueli gastal por marru pa paisis que no son latinus d'América Central (Belici), América el Sul (comu Surinam i Guyana), i el Caribi (dezenas d'islas de palra ingresa i olandesa) por mol de qu'el su territóriu está assitiau en América el Norti.
América el Norti

**Nortiamérica** u **América el Norti** es un sucontinenti que horma parti d'América. S'esperria nel emisfériu ociental, endi el Océanu Gracial Árticu hata América Central. 

Horman parti d'América el Norti Canadá, Estaus Uñíus, Méhicu, las Islas Bermuas, Groenlándia i San Pedru i Miquelón.

## Heugrafia
Ena parti continental d'América el Norti destacan tres grandis paisis en superfici i pobración:
* Canadá, pais del que horman parti las islas deVancouver, la e la Réina Charlota, del Préncipi Dubardo, de Terranova, de Cabu Bretón, d'Ellesmere, de Baffin i de Vitória
* Estaus Uñius, encluyendu las Islas Aleutianis i Alaska
* Méhicu

Nel Océanu Alánticu asiáhansi las Islas Bermuas, i, más pal Norti, Groenlándia, i San Pedru i Miquelón.
Anchón de via

El **anchón de via** (tamién llamau trocha en castellanu) duna via férrea es el longol entri las caras enternas de los rielis, miíu un centímetru pol embahu el pranu e roaura en aliniación reta. Desistin dies anchonis de via gastaus cumu estándal nel mundu. En angunus paises puein codesistil mas d´unu:
* **762 mm** - Gastau en Austria, Bosnia Erzegovina, Eslovaquia, India, Poloña, Repúbrica Checa, Rumania, i Sri Lanka.
* **914 mm** - Gastau en Canadá (Whitepass and Yukon Railroad, :w:en:White Pass and Yukon Route, http://www.whitepassrailroad.com), Colombia, EE.UU, El Sarvaol, Guatemala i Perú.
* **1.000 mm** (*anchón métricu*) - Gastau nel esti d´África, Alemaña, Arhentina, sudesti d´Ásia, Bangladesh, Birmaña, Bolivia, Brasil, Chili, España, Grécia, India, Irak, Pakistán, Purtugal, Suiça i Vietnam. 
* **1.067 mm** - Gastau en Austrália, Ecuaol, Ghana, Indonesia, Hapón, Niheria, Nueva Zelanda, Sudáfrica, Sudán i Terranova (hata setiembri 1988, :w:en:Newfoundland Railway).
* **1.435 mm** (*anchón de via normal* u *anchón entelnacional*) - Gastau nel norti d´África, Alaska, Arhentina, Australia, Canadá, Chili (Metru e Santiagu) China, Corea el Norti, Corea el Sul, EE.UU, en gran parti d´Uropa, Irán, Irak, Israel, Hapón (Shinkansen), Méhicu, Paraguay,  Perú, Uruguay i Veneçuela. 
* **1.520 mm** - Gastau en Mongolia, Rusia i en tolos paisis que hormaban parti e la antigua Uñión Soviética.
* **1.524 mm** - Gastau en Finlandia i en Panamá (enantis de 2000, uguañoti 1.435 mm)
* **1.600 mm** - Gastau en Austrália, Irlanda i Brasil.
* **1.668 mm** - Gastau en España i Purtugal (anchón ibéricu).
* **1.676 mm** - Gastau en Arhentina, Bangladesh, Chili, India, Pakistán i Sri Lanka.

Puein desistil algotrus de deferenti miía, inque los anteriolmenti endicaus son los mas comunis.

## Atihus esternus
* Estoria el anchón de via en España (en castellanu)
* Izionáriu e télminus ferroviarius de RENFE (en castellanu)
* Estoria e los ferrocarrilis purtuguesis (en purtugués)

#### Mas enhormación (en ingrés)

* :w:en:Variable gauge axles 
* :w:en:Break-of-gauge
* :w:en:List_of_rail_gauges 
* :w:de:Liste_der_Spurweiten 
* :w:nl:Lijst_van_spoorwijdten
Antonio Vivaldi

**Antonio Vivaldi** (Venécia, 4 e marzu e 1678 - Viena, 28 e húliu de 1741) hue un compositol italianu. Está considerau cumu el más emportanti compositol de l'épuca barroca en Itália. Escrebió más de 400 conciertus pa várius estrumentus, sobritó pal violín. Labutó ena enseñáncia nuna escuela pa dagalinas uélfanas. Tuvu tantu ésitu que Vivaldi escrebió abondas composicionis paque las sus alunas las tocasin. El su labutu más famosu es una carrahilera e cuatru conciertus pal violín huecheá *Las cuatru estacionis*. Cá conciertu es al tentu una estación: *[[Primavera]]*, *[[Veranu]]*, *[[Otoñu]]*, i *[[Ibielnu]]*.

## Atihus
Antártica

La **Antártica** o **Antáltia** es el mas meriyonal los continentis i unu de los dos mas chiquinus, con catorzi millonis de quilometrus quairaus. Arroea al Polu Sul i pol essi motivu está quasi compretamenti acenagau por enormis gielus, menus nangunas zonas elevás de las caenas montañosas i la terminación norti la península Antáltica. La su hormación se debi al desapartaeru el ogañazu supicontinenti Gondwana i el su enfriamentu aconteciu enos últimus 40 millonis d'añus.

Por mó de la baja precipitación nel interiol puei consieralsi el mayol desiertu el praneta. Comu tal, namás las espéciis animalis mu adatás comu el pingüinu i el mohu puein sobrivivil. 

Jurídicamenti, la Antártica está sujeta al "Tratau dela Antártica", pol mé del qual las várias nacionis que revindican territórius nel continenti (Argentina, Austrália, Chili, Fráncia, Noruega, Nueva Zelanda i el Réinu Uniu) concuerdarun en suspendel tolas sus revindicacionis, abriendu el continenti a la esproración científica.

Pol essi mistériu i pola dureza las condicionis climáticas, la Antáltia no tien puebración pelmanenti, no estanti, tien una puebración resienti de científicus i pressonal d'apoyu enas basis polaris, qu'oscila entri el millón nel iviernu i los quatru mil nel veranu.


File:Antarctica_6400px_from_Blue_Marble.jpg
File: 061212-nordkapp.jpg
File:GletscherMM.jpg
File:Mount Erebus Aerial 2.jpg
File:Aurore australe - Aurora australis.jpg
Arena

L**'arena** es un conhuntu e partículas de rocas disgregás. En heulohia se llama arena al material holmau pol partículas cuyu grandol vária entri 0,063 i 2 mm. Una partícula endividual endrentu desti rangu es llamá *bagu d'arena*. Una roca consoliá i holmá pol estas partículas se denomina arenisca (Sin. *psamita*) 

Las partículas pombahu los 0,063 mm i hata 0,004 mm se llaman limus, i poncima la miia el bagu d'arena i hata los 64 mm se denominan gravas.

## Componentis i caraiterísticas

El componenti mas cumún de l'arena, en tierra continental i enas costas nu tropicalis, es el sílici, heneralmenti en holma e cuarçu. Sin embalgu, la compusición varia dalcuerdu a los reculsus i condicionis localis de la roca. Gran parti la fina arena alcuentrá enos arrecifis de coral, pol sabulugal, es caliza molia qu'á pasau pola dihestión el peci loru. N'angunus lugaris ai arena que contieni hierru, feldespatu u, enclusu, yesu.

Sigún el tipu e roca e la que procei, l'arena puei varial abondu n'aparéncia. Pol sabulugal, l'arena vorcánica es de colol negrúciu, mentris que l'arena assitiá en prayas con arrecifis de coral sueli sel branca.

L'arena es movia pol vientu, tamién llamá arena eólica, (puyendu prevocal el fenómenu conociu cumu canina) i el áugua, holmandosi prayas, dunas, méanus, ec. Nel desieltu, l'arena es el tipu e suelu mas abundante. La granulumetria l'arena eólica está mu concentrá (las sus partículas tiinin un diámetru aprosimau d'alreol los 0,2 mm).

Los suelus arenosus son idealis pa ciertas prantacionis, cumu la sandia i el maní, i son heneralmenti prefirius pala agricurtura entensiva polas sus escelentis caraiterísticas de renahi.

Especialmenti los chirivehis, gastan l'arena pa crial costrucionis cumu castillus d'arena u tunis.

L'arena s'usa pa frabical cristal polas sus propieais: la su estrordinária dureça, prefeción el cristal i artu puntu e fusión, i, unta la grava i el cementu, es unu los componentis básicus el holmigón.

## Atributus físicus

El volumin dun bagu d'arena e cuarçu, dun diámetru e 0,06 mm (el arrayu inferiol), es 1,13 × 10–13 m3 con una masa e 3 × 10-7 g. Nel arrayu superiol, el volumin i la masa dun bagu d'arena con diámetru e 2,10 mm son 4,85 × 10-9 m3 i 1,28 × 10-8 g.

### Granulumetria
Endrentu la crasificación granulumétrica las partículas el suelu, las arenas acupan el siguienti lugal:



## Huentis
Arenillas

**Arenillas** es un monicípiu assitiau ena província e Sória, en Castilla i Lión, España. Tini 29 abitantis nun ária e 30,39 qm² i una densiá e puebración de 0,95 ab./qm².